CELEX: 32008R0132
Language: hu
Date: 2008-02-14
Title: A Bizottság 132/2008/EK rendelete ( 2008. február 14.) a személyes fogyasztásra szánt állati eredetű termékek behozatalára tekintettel intézkedések megállapításáról szóló 745/2004/EK rendelet módosításáról (EGT-vonatkozású szöveg)

15.2.2008   
            
            
               HU
            
            
               Az Európai Unió Hivatalos Lapja
            
            
               L 41/7
            
         
      A BIZOTTSÁG 132/2008/EK RENDELETE
   
   (2008. február 14.)
   a személyes fogyasztásra szánt állati eredetű termékek behozatalára tekintettel intézkedések megállapításáról szóló 745/2004/EK rendelet módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelvre (1) és különösen annak 8. cikke (5) bekezdésének harmadik francia bekezdésére,
   tekintettel a harmadik országokból a Közösségbe behozott termékek állat-egészségügyi ellenőrzésének megszervezésére irányadó elvek megállapításáról szóló, 1997. december 18-i 97/78/EK tanácsi irányelvre (2) és különösen annak 3. cikke (5) bekezdésére, 16. cikke (3) bekezdésére és 17. cikke (7) bekezdésére,
   tekintettel az állat-egészségügyi kiadásokról szóló, 1990. június 26-i 90/424/EGK tanácsi határozatra (3) és különösen annak 6. cikke (3) bekezdésére,
   mivel:
   
               (1)
            
            
               A 745/2004/EK bizottsági rendelet (4) intézkedéseket állapít meg a személyes fogyasztásra szánt hús és húsipari termékek, valamint tej és tejtermékek behozatalára vonatkozóan. Az említett termékek meghatározása a 97/78/EK tanácsi irányelv szerint az állat-egészségügyi határállomásokon ellenőrizendő termékek jegyzékének meghatározásáról szóló, 2002. április 26-i 2002/349/EK bizottsági határozat (5) mellékletében felsorolt egyes termékekre való hivatkozással történik.
            
         
               (2)
            
            
               Mivel a 2002/349/EK határozatot 2007. május 17-i hatállyal hatályon kívül helyezte a 91/496/EGK és a 97/78/EK tanácsi irányelveknek megfelelően az állat-egészségügyi határállomásokon ellenőrizendő termékek és állatok jegyzékéről szóló, 2007. április 17-i 2007/275/EK bizottsági határozat (6), valamint az egyértelműség, a koherencia és az átláthatóság biztosítása érdekében a 745/2004/EK rendeletben fel kell sorolni az annak hatálya alá tartozó termékeket.
            
         
               (3)
            
            
               A 745/2004/EK rendeletet ezért ennek megfelelően módosítani kell.
            
         
               (4)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A 745/2004/EK rendelet a következőképpen módosul:
   
               1.
            
            
               Az 1. cikk (1) bekezdésének helyébe a következő szöveg lép:
               „(1)   E rendelet alkalmazásában a »hús és húsipari termékek«, valamint a »tej és tejtermékek« az V. mellékletben felsorolt termékek.”
            
         
               2.
            
            
               A 745/2004/EK rendelet az e rendelet mellékletében szereplő V. melléklettel egészül ki.
            
         2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. február 14-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 18., 2003.1.23., 11. o.
   
      (2)  HL L 24., 1998.1.30., 9. o. A legutóbb a 2006/104/EK irányelvvel (HL L 363., 2006.12.20., 352. o.) módosított irányelv.
   
      (3)  HL L 224., 1990.8.18., 19. o. A legutóbb az 1791/2006/EK rendelettel (HL L 363., 2006.12.20., 1. o.) módosított határozat.
   
      (4)  HL L 122., 2004.4.26., 1. o.
   
      (5)  HL L 121., 2002.5.8., 6. o.
   
      (6)  HL L 116., 2007.5.4., 9. o.
   
      MELLÉKLET
      
         
            „V. MELLÉKLET
            Az 1. cikk (1) bekezdésében említett hús és húsipari termékek, valamint tej és tejtermékek
            
                        KN-kód
                     
                     
                        Árumegnevezés
                     
                     
                        Leírás és magyarázat
                     
                  
                        ex 2. árucsoport
                        (0201-0210)
                     
                     
                        Hús és élelmezési célra alkalmas vágási melléktermékek és belsőségek
                     
                     
                        Kivéve békacomb
                        (KN-kód: 0208 90 70)
                     
                  
                        0401-0406
                     
                     
                        Tejtermékek
                     
                     
                        valamennyi
                     
                  
                        0504 00 00
                     
                     
                        Állati bél, hólyag és gyomor (a halból származó kivételével), egészben és darabban, frissen, hűtve, fagyasztva, sózva, sós lében tartósítva, szárítva vagy füstölve
                     
                     
                        valamennyi
                     
                  
                        1501 00
                     
                     
                        Sertészsír (zsiradék is) és baromfizsír a 0209 vagy a 1503 vtsz. alá tartozók kivételével
                     
                     
                        valamennyi
                     
                  
                        1502 00
                     
                     
                        Szarvasmarhafaggyú, birka- vagy kecskefaggyú, a 1503 vtsz. alá tartozók kivételével
                     
                     
                        valamennyi
                     
                  
                        1503 00
                     
                     
                        Zsírsztearin, zsírolaj, oleosztearin, oleoolaj és faggyúolaj nem emulgálva, vagy nem keverve vagy más módon nem elkészítve
                     
                     
                        valamennyi
                     
                  
                        1506 00 00
                     
                     
                        Más állati zsír és olaj és ezek frakciói finomítva is, de vegyileg nem átalakítva
                     
                     
                        valamennyi
                     
                  
                        1601 00
                     
                     
                        Kolbász és hasonló termék húsból, vágási melléktermékből, belsőségből vagy vérből; ezeken a termékeken alapuló élelmiszerek
                     
                     
                        valamennyi
                     
                  
                        1602
                     
                     
                        Más elkészített vagy konzervált hús, vágási melléktermék, belsőség vagy vér
                     
                     
                        valamennyi
                     
                  
                        1702 11 00
                        1702 19 00
                     
                     
                        Tejcukor és tejcukorszirup
                     
                     
                        valamennyi
                     
                  
                        ex 1901
                     
                     
                        Malátakivonat; lisztből, darából, durva őrleményből, keményítőből vagy malátakivonatból előállított, másutt nem említett élelmiszer-készítmény, amely kakaót nem, vagy teljesen zsírtalanított anyagra számítva 40 tömegszázaléknál kisebb mennyiségben tartalmaz; a 0401–0404 vtsz. alá tartozó árukból készített, másutt nem említett olyan élelmiszer-készítmény, amely kakaót nem vagy teljesen zsírtalanított anyagra számítva 5 tömegszázaléknál kisebb mennyiségben tartalmaz
                     
                     
                        Csak a tejtartalmú készítmények
                     
                  
                        ex 1902
                     
                     
                        Tészta, főzve vagy töltve (hússal vagy más anyaggal) vagy másképp elkészítve is, mint pl. spagetti, makaróni, metélt, lasagne, gnocchi, ravioli, cannelloni; kuszkusz (búzadarakása) elkészítve is
                     
                     
                        Csak a hústartalmú készítmények
                     
                  
                        ex 2004
                     
                     
                        Más zöldség ecet vagy ecetsav nélkül elkészítve vagy tartósítva, fagyasztva, a 2006 vtsz. alá tartozó termékek kivételével
                     
                     
                        Csak a hústartalmú készítmények
                     
                  
                        ex 2005
                     
                     
                        Más zöldség ecet vagy ecetsav nélkül elkészítve vagy tartósítva, nem fagyasztva, a 2006 vtsz. alá tartozó termékek kivételével
                     
                     
                        Csak a hústartalmú készítmények
                     
                  
                        ex 2103
                     
                     
                        Mártás (szósz) és ennek előállítására szolgáló készítmény; ételízesítő keverék; mustárliszt és -dara, és elkészített mustár
                     
                     
                        Csak a hús- vagy tejtartalmú készítmények
                     
                  
                        ex 2104
                     
                     
                        Leves és erőleves és ezek előállítására szolgáló készítmény; homogenizált összetett élelmiszer-készítmény
                     
                     
                        Csak a hús- vagy tejtartalmú készítmények
                     
                  
                        ex 2105 00
                     
                     
                        Fagylalt és más ehető jégkrém, kakaótartalommal is
                     
                     
                        Csak a tejtartalmú készítmények
                     
                  
                        ex 2106
                     
                     
                        Másutt nem említett élelmiszer-készítmény
                     
                     
                        Csak a hús- vagy tejtartalmú készítmények
                     
                  
                        ex 2309
                     
                     
                        Állatok etetésére szolgáló készítmény
                     
                     
                        Csak hús-vagy tejtartalmú kisállateledel, kutyarágó és őrleménykeverék
                     
                  
                        Megjegyzés:
                        
                                    1. oszlop
                                 
                                 
                                    :
                                 
                                 
                                    Abban az esetben, ha a kód alá tartozó termékeknek csak egy részét kell állat-egészségügyi ellenőrzés alá vonni, az árunómenklatúrában azonban nem létezik a kód bontása, a kódot az »ex« szóval jelölik meg (pl.: ex 1901: csak a tejtartalmú készítményekre vonatkozik).
                                 
                              
                                    2. oszlop
                                 
                                 
                                    :
                                 
                                 
                                    Az áruk megnevezése a 2658/87/EGK rendelet I. mellékletének árumegnevezés oszlopában leírtaknak felel meg. A Közös Vámtarifa pontos hatályáról szóló további információk az említett melléklet legutóbbi módosításában találhatók.
                                 
                              
                                    3. oszlop
                                 
                                 
                                    :
                                 
                                 
                                    Ez az oszlop részletekkel szolgál az adott vámtarifaszám alá tartozó termékekről.”